
PARLAMENTUL ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice


	Bucureşti, 06.03.2017
                             Nr. 4c-4/121


Către, 

BIROUL PERMANENT AL CAMEREI DEPUTAȚILOR 
Vă înaintăm, alăturat, raportul asupra proiectului de Lege pentru aprobarea Ordonanței Guvernului nr. 24/2016 privind organizarea și desfășurarea activității de neutralizare a deșeurilor de origine animală, transmis cu adresa nr. PLx. 462 din 17 octombrie 2016 şi înregistrat sub nr. 4c-4/558/18.10.2016.
PREŞEDINTE,

Ioan MUNTEANU
PARLAMENTUL ROMÂNIEI 

	Comisia pentru agricultură, silvicultură, industrie alimentară şi servicii specifice


	
	Bucureşti, 06.03.2017
Nr. 4c-4/121



RAPORT
asupra proiectului de Lege pentru aprobarea Ordonanței Guvernului nr. 24/2016 privind organizarea și desfășurarea activității de neutralizare a deșeurilor de origine animală
(PL.x 462/2016)

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, cu proiectul de Lege pentru aprobarea Ordonanței Guvernului nr. 24/2016 privind organizarea și desfășurarea activității de neutralizare a deșeurilor de origine animală, transmis cu adresa nr. PL.x 462 din 17 octombrie 2016 şi înregistrat cu nr. 4c-4/558/18.103.2016.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 11 octombrie 2016, cu respectarea prevederilor art.76 alin. (2) din Constituţia României, republicată.
La întocmirea raportului Comisia a avut în vedere:

· avizul favorabil al Consiliului Legislativ (nr. 805/25.08.2016);

· avizul favorabil al Comisiei juridice, de disciplină și imunități;

· avizul favorabil al Comisiei pentru buget, finanțe și bănci;

· avizul favorabil al Comisiei pentru administrație publică și amenajarea teritoriului.
Proiectul de lege  are ca obiect de reglementare  organizarea și desfășurarea activității de neutralizare a deșeurilor de origine animală. Proiectul implementează prevederile Regulamentului (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală).
 Membrii Comisiei pentru agricultură, silvicultură, industrie alimentară şi servicii specifice au examinat proiectul de lege  menţionat mai sus în şedinţa din 28 februarie 2017. La lucrările Comisiei şi-au înregistrat prezenţa un număr de 24 deputaţi, membri ai comisiei.

La dezbaterea proiectului au participat, ca invitați, în conformitate cu prevederile art. 55 din Regulamentul Camerei Deputaţilor, republicat, domnul Dumitru Daniel Botănoiu, secretar de stat în cadrul Ministerului Agriculturii și Dezvoltării Rurale și domnul  Lazslo Nagy Csutak, vicepreședinte al Autorității Naționale Sanitare Veterinare și pentru Siguranța Alimentelor. 
În urma examinării proiectului de lege şi a opiniilor exprimate de către membrii comisiei, s-a hotărât, în unanimitate de voturi,   să se supună plenului Camerei Deputaţilor adoptarea proiectului de Lege pentru aprobarea Ordonanței Guvernului nr. 24/2016 privind organizarea și desfășurarea activității de neutralizare a deșeurilor de origine animală, cu amendamentele admise prezentate în anexa care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,
Ioan MUNTEANU 
	SECRETAR, 

Dan CIOCAN


 Șef serviciu, Anton Păştinaru                         
Anexa 
AMENDAMENTE   ADMISE
În urma dezbaterilor, Comisia propune adoptarea proiectului de lege cu următoarele amendamente: 


	Nr. crt.
	Text 

Ordonanţa Guvernului nr.24/2016
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	LEGE

pentru aprobarea Ordonanței Guvernului nr. 24/2016 privind organizarea și desfășurarea activității de neutralizare a deșeurilor de origine animală 
	
	

	2. 
	
	Articol unic. – Se aprobă  Ordonanța Guvernului nr. 24 din 24 august 2016 privind organizarea și desfășurarea activității de neutralizare a deșeurilor de origine animală, adoptată în temeiul art. 1 pct. V din Legea nr. 123/2016 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 664 din 30 august 2016. 
	Art. I. – Se aprobă Ordonanța Guvernului nr.24 din 24 august 2016 privind organizarea și desfășurarea activității de neutralizare a deșeurilor de origine animală, adoptată în temeiul art. 1 pct. V din Legea nr. 123/2016 privind abilitarea Guvernului de a emite ordonanțe, și publicată în Monitorul Oficial al României, Partea I, nr. 664 din 30 august 2016,  cu următoarele modificări și completări:

	

	3. 
	ORDONANŢA
privind organizarea şi desfăşurarea activităţii de neutralizare a deşeurilor de origine animală
	-------------
	 1.Titlul ordonanței se modifică și va avea următorul cuprins:  
„ORDONANŢA
privind organizarea şi desfăşurarea activităţii de neutralizare a subproduselor de origine animală care nu sunt destinare consumului umanˮ

Autori: Comisia pentru agricultură 
	Corelare cu Regulamentului (CE) 1069/2009.

	4. 
	Art. 1. - Prezenta ordonanţă stabileşte cadrul legal privind organizarea şi desfăşurarea activităţii de neutralizare a deşeurilor de origine animală, referitoare la sistemul de colectare, transport şi eliminare a acestora, activitate publică de interes naţional.


	--------------
	2. Articolul 1 se modifică și va avea următorul cuprins: 

    „Art. 1. - Prezenta ordonanţă stabileşte cadrul legal privind organizarea şi desfăşurarea activităţii de neutralizare a subproduselor  de origine animală care nu sunt destinate consumului uman, denumite în continuare subproduse de origine animală, referitoare la sistemul de colectare, transport şi eliminare a acestora, activitate publică de interes naţional.ˮ

Autori: Comisia pentru agricultură
	Pentru corelare cu prevederile Regulamentului (CE) nr. 1069/2009.

	5. 
	Art. 2. - (1) În înţelesul prezentei ordonanţe, termenii şi expresiile de mai jos au următoarele semnificaţii:
a) deşeuri de origine animală - subproduse de origine animală, respectiv corpuri întregi sau părţi de corpuri de animale, produse de origine animală sau alte produse obţinute de la animale, care nu sunt destinate consumului uman, incluzând ovule, embrioni şi material seminal, potrivit Regulamentului (CE) nr. 1.069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman şi de abrogare a Regulamentului (CE) nr. 1.774/2002 (Regulament privind subprodusele de origine animală);
b) animal - orice animal vertebrat sau nevertebrat, inclusiv peşti, reptile şi amfibii;
c) animal de interes economic - orice animal crescut sau deţinut în gospodăriile populaţiei şi în fermele de creştere intensivă, în mod obişnuit, în scopul desfăşurării unei activităţi economice, cu excepţia animalului de companie;
d) animal de companie - orice animal care aparţine speciilor hrănite şi deţinute de om în alte scopuri decât cele comerciale şi nu este destinat consumului uman;
e) unităţi de creştere a animalelor - unităţi care aparţin persoanelor fizice sau juridice, inclusiv instituţiilor publice, în care sunt deţinute animale în scopul creşterii, exploatării ori în alt scop, inclusiv pentru cercetare ştiinţifică, care necesită autorizaţii în vederea desfăşurării activităţii specifice/economice;
f) crescători individuali de animale - persoane fizice care cresc sau deţin animale de interes economic în gospodăriile individuale pentru consum propriu, în exploataţii nonprofesionale;
g) ecarisare - activitatea de colectare a deşeurilor de origine animală, în scopul procesării sau incinerării/coincinerării acestora, incluzând activităţile de transport, depozitare şi manipulare a acestora, după caz;
h) unitate de ecarisare - unitate aparţinând persoanelor juridice, inclusiv instituţiilor publice care desfăşoară activităţi de ecarisare în baza autorizării, potrivit prevederilor legale;
i) neutralizare a deşeurilor de origine animală - activitatea de ecarisare a deşeurilor de origine animală, urmată de procesarea sau de incinerarea/ coincinerarea acestora prin transformarea lor în produse stabile biologic, nepericuloase pentru mediul înconjurător, animale sau om, respectiv activitatea de îngropare a acestora în condiţiile stabilite de prezenta ordonanţă;
j) unitate de neutralizare a deşeurilor de origine animală - unitate aparţinând persoanelor juridice, inclusiv instituţiilor publice care desfăşoară activităţi de neutralizare a deşeurilor de origine animală în baza autorizării, potrivit prevederilor legale.
(2) În înţelesul prezentei ordonanţe, noţiunea deşeuri de origine animală nu include conţinutul tractusului intestinal colectat la abator, bălegarul sau purinul.
	--------------
	 Nemodificat 

3. La articolul 2, literele a), g), i) j) ale alineatului (1) și alineatul (2) se modifică și vor avea următorul cuprins:
„a) subproduse de origine animală - corpuri întregi sau părţi de corpuri de animale, produse de origine animală sau alte produse obţinute de la animale, care nu sunt destinate consumului uman, incluzând ovule, embrioni şi material seminal, potrivit Regulamentului (CE) nr. 1.069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman şi de abrogare a Regulamentului (CE) nr. 1.774/2002 (Regulament privind subprodusele de origine animală);”

Autori: Comisia pentru agricultură
b)- Nemodificată

c) – Nemodificată 

d) – Nemodificată 

e) – Nemodificată 
f) – Nemodificată 
       „g)    ecarisare - activitatea de colectare a subproduselor de origine animală, în scopul procesării sau incinerării/coincinerării acestora, incluzând activităţile de transport, depozitare şi manipulare a acestora, după caz;ˮ

    h) – Nemodificată 
    „i) neutralizare a subproduselor de origine animală - activitatea de ecarisare a subproduselor de origine animală, urmată de procesarea sau de incinerarea/coincinerarea acestora prin transformarea lor în produse stabile biologic, nepericuloase pentru mediul înconjurător, animale sau om, respectiv activitatea de îngropare a acestora în condiţiile stabilite de prezenta ordonanţă;
    j) unitate de neutralizare a subproduselor de origine animală - unitate aparţinând persoanelor juridice, inclusiv instituţiilor publice care desfăşoară activităţi de neutralizare a subproduselor de origine animală în baza autorizării, potrivit prevederilor legale.
    (2) În înţelesul prezentei ordonanţe, sintagma subproduse de origine animală nu include conţinutul tractusului intestinal colectat la abator, bălegarul sau purinul.ˮ
Autori: Comisia pentru agricultură
	Pentru corelare cu prevederile Regulamentului (CE) nr. 1069/2009.

	6. 
	Art. 3. - Se interzice abandonarea, îngroparea sau depozitarea deşeurilor de origine animală în alte condiţii decât cele stabilite de legislaţia în vigoare.
	--------------
	   4. Articolul 3 se modifică și va avea următorul cuprins:      
     „Art. 3. - Se interzice abandonarea, îngroparea sau depozitarea subproduselor de origine animală în alte condiţii decât cele stabilite de legislaţia în vigoare.ˮ
Autori: Comisia pentru agricultură
	

	7. 
	Art. 4. - (1) În cazul unei epizootii care implică o boală cu declarare obligatorie, în situaţia în care transportul până la cea mai apropiată unitate autorizată pentru procesarea sau eliminarea deşeurilor de origine animală nu îndeplineşte cerinţele de colectare în siguranţă de către unităţile de ecarisare sau capacităţile de eliminare a acestora sunt depăşite şi există pericolul propagării de riscuri pentru sănătatea publică sau animală, autorităţile competente au dreptul de a dispune incinerarea şi/sau îngroparea la faţa locului a deşeurilor de origine animală, cu excepţia cadavrelor întregi şi a tuturor părţilor corpului aparţinând animalelor suspecte de infecţie cu EST sau în cazul cărora s-a confirmat oficial prezenţa unei EST, conform procedurii aprobate prin ordin comun al ministrului mediului, apelor şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor.
(2) În cazul focarelor de epizootii, prefectul exercită atribuţiile prevăzute la art. 26 alin. (5)-(53) din Ordonanţa Guvernului nr. 42/2004 privind organizarea activităţii sanitar-veterinare şi pentru siguranţa alimentelor, aprobată cu modificări şi completări prin Legea nr. 215/2004, cu modificările şi completările ulterioare.
	-------------
	  5. La articolul 4, alineatul (1) se modifică și va avea următorul cuprins:      

      „Art. 4. - (1) În cazul unei epizootii care implică o boală cu declarare obligatorie, în situaţia în care transportul până la cea mai apropiată unitate autorizată pentru procesarea sau eliminarea subproduselor de origine animală nu îndeplineşte cerinţele de colectare în siguranţă de către unităţile de ecarisare sau capacităţile de eliminare a acestora sunt depăşite şi există pericolul propagării de riscuri pentru sănătatea publică sau animală, autorităţile competente au dreptul de a dispune incinerarea şi/sau îngroparea la faţa locului a subproduselor de origine animală, cu excepţia cadavrelor întregi şi a tuturor părţilor corpului aparţinând animalelor suspecte de infecţie cu EST sau în cazul cărora s-a confirmat oficial prezenţa unei EST, conform procedurii aprobate prin ordin comun al ministrului mediului, ministrului apelor şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor. ˮ
    (2) Nemodificat
Autori: Comisia pentru agricultură
	

	8. 
	Art.5. - (1) Neutralizarea deşeurilor de origine animală se realizează în unităţi autorizate sanitar-veterinare şi de către autorităţi competente privind protecţia mediului, în condiţiile Ordonanţei Guvernului nr. 42/2004, aprobată cu modificări şi completări prin Legea nr. 215/2004, cu modificările şi completările ulterioare, precum şi ale Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, şi este supusă inspecţiei şi controlului sanitar-veterinar, în scopul prevenirii răspândirii de boli la animale şi oameni.
(2) Aspectele tehnice privind organizarea activităţii de neutralizare a deşeurilor de origine animală, provenite atât din unităţile de creştere a animalelor, unităţile de producţie, depozitare, procesare ori comercializare a cărnii sau a altor produse de origine animală, cât şi din gospodăriile crescătorilor individuali de animale, se stabilesc prin normele metodologice de aplicare a prevederilor prezentei ordonanţe.
(3) La nivelul judeţelor, consiliile judeţene, iar la nivelul municipiului Bucureşti, Consiliul General al Municipiului Bucureşti organizează şi sunt responsabile pentru desfăşurarea activităţii de neutralizare a deşeurilor de origine animală provenite din gospodăriile crescătorilor individuali de animale, având obligaţia de a asigura contractual, în condiţiile legii, realizarea acestei activităţi de neutralizare cu o unitate de ecarisare autorizată conform legislaţiei în vigoare.
(4) Crescătorii individuali de animale sunt obligaţi să anunţe în maximum 24 de ore medicul veterinar de liberă practică căruia îi sunt arondaţi şi autorităţile administraţiei publice locale pe a căror rază administrativ-teritorială are loc decesul animalelor la care se referă prezenta ordonanţă. Autorităţile administraţiei publice locale sesizate informează de îndată consiliul judeţean care anunţă în cel mai scurt timp posibil prestatorul de servicii contractat, acesta având sarcina de a transporta cadavrele de animale la unităţile de neutralizare a acestora. Autorităţile administraţiei publice locale vor întocmi, potrivit legii, registre de evidenţă a transporturilor, categoriilor şi cantităţilor de deşeuri de origine animală trimise către unităţile de neutralizare, iar consiliul judeţean întocmeşte un centralizator al acestor registre de evidenţă.
(5) Resursele financiare necesare realizării activităţii de colectare, transport, depozitare şi neutralizare a deşeurilor de origine animală de către consiliile judeţene şi Consiliul General al Municipiul Bucureşti, prevăzute la alin. (3), se asigură, integral, prin transferuri de la bugetul de stat către bugetele locale ale judeţelor, respectiv bugetul local al municipiului Bucureşti, prin bugetul Ministerului Agriculturii şi Dezvoltării Rurale.
(6) Anual, la propunerea consiliilor judeţene şi a Consiliului General al Municipiului Bucureşti, Ministerul Agriculturii şi Dezvoltării Rurale, prin hotărâre a Guvernului, stabileşte plafonul de cheltuieli aferent activităţii prevăzute la alin. (5), cu încadrare în limita prevederilor bugetare aprobate cu această destinaţie Ministerului Agriculturii şi Dezvoltării Rurale, la capitolul 83.01 "Agricultură, silvicultură, piscicultură şi vânătoare", titlul 51 "Transferuri între unităţi ale administraţiei publice".
(7) Pentru activitatea de neutralizare a deşeurilor de origine animală în cazurile prevăzute la alin. (3), Ministerul Agriculturii şi Dezvoltării Rurale, Autoritatea Naţională Sanitară Veterinară şi pentru Siguranţa Alimentelor şi Ministerul Dezvoltării Regionale şi Administraţiei Publice stabilesc categoriile de servicii pentru desfăşurarea activităţii de neutralizare a deşeurilor de origine animală pentru care se acordă sprijin financiar, cheltuielile eligibile, cuantumul sprijinului financiar şi modul de acordare a acestuia, prin normele metodologice de aplicare a prevederilor prezentei ordonanţe.

	---------------
	   6. La articolul 5, alineatele (1)-(5) și (7) se modifică și vor avea următorul cuprins: 

       „Art.5. - (1) Neutralizarea subproduselor de origine animală se realizează în unităţi autorizate sanitar-veterinare şi de către autorităţi competente privind protecţia mediului, în condiţiile Ordonanţei Guvernului nr. 42/2004, aprobată cu modificări şi completări prin Legea nr. 215/2004, cu modificările şi completările ulterioare, precum şi ale Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, şi este supusă inspecţiei şi controlului sanitar-veterinar, în scopul prevenirii răspândirii de boli la animale şi oameni.
      (2) Aspectele tehnice privind organizarea activităţii de neutralizare a subproduselor de origine animală, provenite atât din unităţile de creştere a animalelor, unităţile de producţie, depozitare, procesare ori comercializare a cărnii sau a altor produse de origine animală, cât şi din gospodăriile crescătorilor individuali de animale, se stabilesc prin normele metodologice de aplicare a prevederilor prezentei ordonanţe.
        (3) La nivelul judeţelor, consiliile judeţene, iar la nivelul municipiului Bucureşti, Consiliul General al Municipiului Bucureşti organizează şi sunt responsabile pentru desfăşurarea activităţii de neutralizare a subproduselor de origine animală provenite din gospodăriile crescătorilor individuali de animale, având obligaţia de a asigura contractual, în condiţiile legii, realizarea acestei activităţi de neutralizare cu o unitate de ecarisare autorizată conform legislaţiei în vigoare.
     (4) Crescătorii individuali de animale sunt obligaţi să anunţe în maximum 24 de ore medicul veterinar de liberă practică căruia îi sunt arondaţi şi autorităţile administraţiei publice locale pe a căror rază administrativ-teritorială are loc decesul animalelor la care se referă prezenta ordonanţă. Autorităţile administraţiei publice locale sesizate informează de îndată consiliul judeţean care anunţă în cel mai scurt timp posibil prestatorul de servicii contractat, acesta având sarcina de a transporta cadavrele de animale la unităţile de neutralizare a acestora. Autorităţile administraţiei publice locale vor întocmi, potrivit legii, registre de evidenţă a transporturilor, categoriilor şi cantităţilor de subproduse de origine animală trimise către unităţile de neutralizare, iar consiliul judeţean întocmeşte un centralizator al acestor registre de evidenţă. Procedura de colaborare între consiliile locale şi consiliile judeţene, respectiv Consiliul General al Municipiului București se stabileşte prin normele metodologice de aplicare a prevederilor prezentei ordonanțe.
      (5) Resursele financiare necesare realizării activităţii de colectare, transport, depozitare şi neutralizare a subproduselor de origine animală de către consiliile judeţene şi Consiliul General al Municipiul Bucureşti, prevăzute la alin. (3), se asigură, integral, prin transferuri de la bugetul de stat către bugetele locale ale judeţelor, respectiv bugetul local al municipiului Bucureşti, prin bugetul Ministerului Agriculturii şi Dezvoltării Rurale.ˮ
     (6) Nemodificat
    „(7) Pentru activitatea de neutralizare a subproduselor de origine animală provenite din gospodăriile crescătorilor individuali de animale, Ministerul Dezvoltării Regionale, Administrației Publice și Fondurilor Europene,  Ministerul Agriculturii si Dezvoltării Rurale și Autoritatea Naţională Sanitară Veterinară şi pentru Siguranţa Alimentelor stabilesc categoriile de servicii pentru desfășurarea activității de neutralizare a subproduselor de origine animală pentru care se acordă sprijin financiar, cheltuielile eligibile, cuantumul sprijinului financiar si modul de acordare a acestuia, prin normele metodologice de aplicare a prevederilor prezentei ordonanțe, în baza prevederilor din Partea a II-a, Capitolul I, Secțiunea 1.2.1.4 – Ajutoarele pentru animale moarte ale Orientărilor Uniunii Europene privind ajutoarele de stat în sectoarele agricol și forestier și în zonele rurale pentru perioada 2014-2020.”
Autori: Comisia pentru agricultură
	Este necesară detalierea modului de comunicare între consiliile locale şi consiliile judeţene.
Reglementarea temeiului legal pentru acordarea ajutorului de stat în baza prevederilor Orientărilor Uniunii Europene pentru ajutoarele de stat în sectoarele agricol și forestier și în zonele rurale pentru perioada 2014-2020, Capitolul I, Secțiunea 1.2.1.4 – Ajutoare pentru animale moarte. 
 

	9. 
	Art. 6.  - (1) În localităţile izolate, în care ecarisarea se face cu dificultate, îngroparea cadavrelor este permisă în locuri special amenajate, pe baza autorizării sanitare veterinare şi a autorităţilor competente privind protecţia mediului, şi este organizată de către autorităţile administraţiei publice locale pe a căror rază administrativ-teritorială are loc decesul animalelor.
(2) Criteriile pe baza cărora se stabilesc localităţile izolate, condiţiile de îngropare, precum şi modalitatea de autorizare sanitară veterinară şi de mediu a locurilor special amenajate pentru îngropare se stabilesc prin ordin comun al ministrului mediului, apelor şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor.
	-------------- 
-------------


	   Nemodificat
7.  La articolul 6, alineatul (2) se modifică și va avea următorul cuprins: 

   „(2) Criteriile pe baza cărora se stabilesc localităţile izolate, condiţiile de îngropare, precum şi modalitatea de autorizare sanitară veterinară şi de mediu a locurilor special amenajate pentru îngropare se stabilesc prin ordin comun al ministrului mediului, ministrului apelor şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor.ˮ
Autori: Comisia pentru agricultură
	

	10. 
	Art.7. - (1) Persoanele împuternicite de Ministerul Agriculturii şi Dezvoltării Rurale, Ministerul Mediului, Apelor şi Pădurilor, precum şi de Autoritatea Naţională Sanitară Veterinară şi pentru Siguranţa Alimentelor verifică modul de respectare a prevederilor prezentei ordonanţe, în domeniile lor de competenţă.
(2) Responsabilitatea utilizării resurselor financiare prevăzute la art. 5 alin. (5) aparţine autorităţilor administraţiei publice locale de la nivelul judeţelor, respectiv de la nivelul municipiului Bucureşti.
	--------------
	8. La articolul  7, alineatul (1) se modifică și va avea următorul cuprins:
   „Art.7. - (1) Persoanele împuternicite de Ministerul Agriculturii şi Dezvoltării Rurale, Ministerul Mediului, Ministerul Apelor şi Pădurilor, precum şi de Autoritatea Naţională Sanitară Veterinară şi pentru Siguranţa Alimentelor verifică modul de respectare a prevederilor prezentei ordonanţe, în domeniile lor de competenţă.ˮ
 (2) Nemodificat 
Autori: Comisia pentru agricultură
	

	11. 
	
	
	9. După articolul 7 se introduc cinci noi articole, articolele 71-75, cu următorul cuprins: 

    „Art. 71. -  Următoarele fapte constituie contravenţii:

  a) neanunţarea medicului veterinar de liberă practică și a autorității administrației publice locale în termenul prevăzut la art. 5 alin (4);

   b) neluarea măsurilor pentru depozitarea cadavrelor de animale în ferme sau exploataţii, până la ridicarea de către unitatea de ecarisare,  în condiţii care să prevină îmbolnăvirea animalelor, oamenilor sau poluarea mediului;

    c) neridicarea subproduselor de origine animală;

    d) neîntocmirea evidenţelor veterinare cu privire la subprodusele de origine animală în conformitate cu prevederile legale în vigoare sau cu privire la materiile rezultate în urma neutralizării ori procesării acestora;

    e) neluarea măsurilor prevăzute de legislaţia în vigoare pentru depozitarea subproduselor de origine animală în unităţile de tăiere, procesare, depozitare sau comercializare a produselor de origine animală ori în unitățile de neutralizare a subproduselor de origine animală;

      f) transportul, manipularea sau depozitarea subproduselor de origine animală fără respectarea normelor sanitare veterinare și de mediu;4.transportul, respectiv depozitarea sau manipularea deşeurilor de origine animală, în unităţi neautorizate şi neaprobate pentru această activitate, în condiţiile legii;
     g) abandonarea, depunerea sau depozitarea subproduselor de origine animală în alte locuri decât cele organizate şi autorizate în acest scop;

      h) neorganizarea de către autoritățile administrației publice locale a locurilor special amenajate pentru îngropare prevăzute la art.6 alin.(1) sau neîndeplinirea de către acestea a condiţiilor de organizare şi funcţionare;

    i) neîncheierea unui contract valabil cu o unitate de ecarisare sau nedeţinerea de instalaţii proprii de neutralizare a subproduselor de origine animală, autorizate în condiţiile legii, de către unităţile de creștere, producţie, depozitare, procesare ori comercializare a cărnii sau a altor produse de origine animală;

    j) neîncheierea unui contract valabil cu o unitate de ecarisare autorizată sau neorganizarea neutralizării subproduselor de origine animală, în condiţiile legii, de către consiliile județene și Consiliul General al Municipiului București.
     Art. 72. -  (1) Contravențiile prevăzute la art. 71 lit.a) și b) se sancționează  cu amendă de la 100 lei la 200 lei, dacă sunt săvârșite de crescători individuali de animale. 
     (2) Contravențiile săvârșite de unitățile de creștere a animalelor, unitățile de producție, depozitare, procesare ori comercializare a cărnii sau a altor produse de origine animală se sancționează astfel:

      a) cu amendă de la 500 lei la 1.000 lei, pentru cele prevăzute la art. 71 lit. b);

      b) cu amendă de la 800 lei la 1.200 lei, pentru cele prevăzute la art. 71 lit.d) - f);

       c) cu amendă de la 2.000 lei la 4.000 lei, pentru cele prevăzute la art. 71 lit.g);

       d) cu amendă de la 1.500 lei la 2.500 lei, pentru cele prevăzute la art. 71 lit.i).
       (3) Contravențiile  săvârșite de unităţile de ecarisare sau de cele de neutralizare a subproduselor de origine animală, se sancționează astfel:
        a)  cu amendă de la 1.600 lei la 2.400 lei, pentru cele prevăzute la art. 71 lit.c) – f);

    b) cu amendă de la 2.000 lei la 4.000 lei, pentru cele prevăzute la art. 71 lit.g).
   (4) Contravențiile prevăzute la art. 71 lit.h) și j) se sancționează cu amendă de la 2.000 lei la 4.000 lei.

 (5) Contravenția prevăzută la art. 71 lit.i) se sancționează și cu sancțiunea complementară constând în retragerea sau anularea autorizației sanitare-veterinare, în baza notificării făcute de organismele de control prin conducătorii acestor instituții.
Art. 73. - Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din minimul amenzii prevăzute în prezenta ordonanţă, agentul constatator făcând menţiune despre aceasta în procesul-verbal.

 Art. 74. - Sancţiunile se aplică de către persoane împuternicite de Autoritatea Naţională Sanitară Veterinară şi pentru Siguranţa Alimentelor și de Ministerul Mediului, conform legislaţiei specifice în vigoare.

Art. 75. - Dispoziţiile referitoare la contravenţii se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.ˮ
Autori: Comisia pentru agricultură
	 Se introduc în prezentul proiect contravenţiile şi stipularea modului de sancţionare a acestora.

Introducerea contravenţiilor şi stipularea modului de sancţionare a acestora.



	12. 
	Art. 8. - (1) Contractele prevăzute la art. 9 alin. (3) din Ordonanţa Guvernului nr. 47/2005 privind reglementări de neutralizare a deşeurilor de origine animală, aprobată cu modificări prin Legea nr. 73/2006, cu modificările ulterioare, în curs de executare la data intrării în vigoare a prezentei ordonanţe, rămân supuse legislaţiei în vigoare la data iniţierii, respectiv încheierii acestora, cu respectarea prevederilor art. 102 alin. (2) din Legea nr. 71/2011 pentru punerea în aplicare a Legii nr. 287/2009 privind Codul civil, cu modificările şi completările ulterioare.
(2) În vederea îndeplinirii obligaţiei prevăzute la art. 5 alin. (3), autorităţile administraţiei publice locale de la nivelul judeţelor, respectiv de la nivelul municipiul Bucureşti, după caz, verifică stadiul contractelor prevăzute la alin. (1) în vederea încheierii contractelor potrivit prezentei ordonanţe.
	--------------
	Nemodificat
	

	13. 
	Art. 9. -  În termen de 90 de zile de la intrarea în vigoare a prezentei ordonanţe, Guvernul, la propunerea Ministerului Agriculturii şi Dezvoltării Rurale, Ministerului Mediului, Apelor şi Pădurilor, Ministerului Dezvoltării Regionale şi Administraţiei Publice şi Autorităţii Naţionale Sanitare Veterinare şi pentru Siguranţa Alimentelor, va adopta normele metodologice de aplicare.
	------------
	10. Articolul 9   se modifică și va avea următorul cuprins:

  „Art. 9. -  În termen de 90 de zile de la intrarea în vigoare a prezentei ordonanţe, Guvernul, la propunerea Ministerului Agriculturii şi Dezvoltării Rurale, Ministerului Mediului, Ministerului Apelor şi Pădurilor, Ministerului Dezvoltării Regionale, Administraţiei Publice şi Fondurilor Europene, Autorităţii Naţionale Sanitare Veterinare şi pentru Siguranţa Alimentelor, va adopta normele metodologice de aplicare.ˮ
Autori: Comisia pentru agricultură
	

	14. 
	Art. 10. - La data intrării în vigoare a prezentei ordonanţe se abrogă Ordonanţa Guvernului nr. 47/2005 privind reglementări de neutralizare a deşeurilor de origine animală, publicată în Monitorul Oficial al României, Partea I, nr. 778 din 26 august 2005, aprobată cu modificări prin Legea nr. 73/2006, cu modificările ulterioare.

	----------
	Nemodificat 
	

	15. 
	Art. 11. - Numărul maxim de posturi stabilit potrivit prevederilor art. III din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările şi completările ulterioare, pentru aparatele de specialitate ale consiliilor judeţene, respectiv aparatul de specialitate al primarului general, se suplimentează cu un post, pentru aplicarea prevederilor prezentei ordonanţe.
	-------------
	Nemodificat
	

	16. 
	Art. 12. - Prezenta ordonanţă implementează prevederile Regulamentului (CE) nr. 1.069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman şi de abrogare a Regulamentului (CE) nr. 1.774/2002 (Regulament privind subprodusele de origine animală), publicat în Jurnalul Oficial al Uniunii Europene, seria L, nr. 300 din 14 noiembrie 2009.
	------------
	Nemodificat
	

	17. 
	-----------
	-------------
	Art. II. – Prevederile art. 71 și 72 din Ordonanța de urgență a Guvernului nr. 24/2016 privind organizarea și desfășurarea activității de neutralizare a deșeurilor de origine animală, cu modificările și completările aduse prin prezenta lege intră  în vigoare  la 10 zile de la data publicării în Monitorul Oficial al României, Partea I, a prezentei legi.  
Autori: Comisia pentru agricultură
	Pentru corelare cu Ordonanța Guvernului nr. 2/2001 privind regimul juridic al contravențiilor.


PAGE  
3

_1097042292.doc
[image: image1.png]ROMANIA







